**Základná škola Krosnianska 2, Košice**

**POKYNY**

upravujúce postup, organizáciu a podmienky výchovy a vzdelávania žiakov v ZŠ Krosnianska 2, Košice v období od **1. septembra 2020** vypracované v súlade s opatreniami ÚVZ SR a manuálu MŠVVaŠ SR pod názvom Organizácia a podmienky výchovy a vzdelávania v základných školách pre školský rok 2020/2021

september 2020

|  |
| --- |
| **Úvod** |

Tieto pokyny sú vypracované podľa podmienok a možností ZŠ Krosnianska 2, Košice. Popisujú organizačné kroky a postupy, ktoré je potrebné dodržať v prípade nevyskytnutia sa ochorenia COVID – 19 - *protiepidemiologické opatrenia* a v prípade výskytu ochorenia COVID – 19 u zamestnancov alebo žiakov školy – semafor opatrení.

Pokyny rešpektujú opatrenia a rozhodnutia Úradu verejného zdravotníctva SR (ďalej aj ako „ÚVZ SR“). Predstavujú nadstavbu platných opatrení a budú podliehať pravidelnej aktualizácii. Aktualizácie budú prílohou týchto pokynov.

Každá zúčastnená strana bude informovaná o postupoch, ktoré je potrebné zachovať:

* rodič – je povinný pravidelne sledovať web stránku našej školy resp. oznamy na hlavnom vchode budovy školy, vedenie školy aktualizuje všetky opatrenia,
* pedagogickí a nepedagogickí zamestnanci školy – pracovná porada s vytvorením uznesenia,
* žiak – triednou učiteľkou v prvý vyučovací deň a priebežne počas obdobia potrebného dodržiavať hygienicko-epidemiologické opatrenia.

Budeme rešpektovať a riadiť sa výstražným systémom na troch úrovniach – zelenej, oranžovej a červenej.

Zelená fáza predstavuje stav, kedy škola nemá žiadneho podozrivého ani pozitívneho žiaka či zamestnanca.

Oranžová fáza zachytáva situáciu, kedy má škola žiaka alebo zamestnanca podozrivého na ochorenie.

Červená fáza obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka alebo jedného pedagóga.

**ZELENÁ FÁZA**

|  |
| --- |
| **Škola** |

 Zverejnení oznam na vchodových dverách a stránke školy, ktorý hovorí, za akých podmienok nemôže nastúpiť dieťa do základnej školy.

 Obsah a formu všetkých vzdelávacích a záujmových činností budeme voliť tak, aby boli zaistené hygienicko – epidemiologické opatrenia.

 Pedagogickí zamestnanci a odborní zamestnanci základnej školy v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia rozstupy medzi žiakmi a žiakmi a pedagógmi pri výchovno – vzdelávacom procese.

 Školský klub detí sa riadi primerane usmerneniami tohto materiálu.

|  |
| --- |
| **Zákonný zástupca** |

Predkladá pri prvom nástupe žiaka do základnej školy **zdravotný dotazník a vyhlásenie** **zákonného zástupcu** (dostupné aj na stránke školy) alebo po každom prerušení dochádzky žiaka do základnej školy v trvaní viac ako tri dni predkladá **písomné vyhlásenie** **zákonného zástupcu** o tom, že žiak neprejavuje príznaky prenosného ochorenia a nemá nariadené karanténne opatrenie – podpisuje rodič (dostupné aj na stránke školy).

**Zákonný zástupca:**

* Dodržiava pokyny riaditeľky školy, ktoré upravujú podmienky prevádzky ZŠ.
* Do školy privedie iba zdravého žiaka. Ak sa žiak ráno sťažuje na bolesti hlavy, nádchu, má kašeľ a pod., nesmie prísť do školy.
* Je zodpovedný za dodržiavanie hygienicko-epidemiologických opatrení pri príchode do ZŠ a odchode žiaka zo ZŠ ( nosenie rúšok, dodržiavanie odstupov, dezinfekcia rúk).
* Zabezpečí svojmu dieťaťu dve rúška a papierové jednorazové vreckovky. V prípade alergických reakcií na dezinfekčný prípravok, odporúčame vlastný dezinfekčný prostriedok. Je zakázané používať textilné uteráky, zákonný zástupca žiaka zabezpečí papierové utierky.
* V prípade, že je u žiaka podozrenie alebo potvrdené ochorenie COVID-19 v domácom prostredí, bezodkladne o tejto situácii informuje triednu učiteľku a riaditeľku školy.
* V prípade, že je u žiaka podozrenie alebo potvrdené ochorenie COVID-19 v školskom prostredí, bezodkladne si svoje **dieťa príde vyzdvihnúť.**
* Povinnosťou zákonného zástupcu je bezodkladne nahlásiť karanténu, ak bola u žiaka nariadená detským lekárom alebo príslušným RÚVZ. Za týchto podmienok bude žiak zo školy vylúčený.
* Zákonný zástupca alebo doprevádzajúca osoba žiaka má prísny zákaz vstupu do budovy školy. Výnimkou je prvý školský deň, dňa 2.9.2020, vtedy môže jeden zákonný zástupca vstúpiť do budovy školy so žiakom 1. ročníka. Pri vstupe je povinné rúško a dezinfekcia rúk.
* V prípade nutnosti vstúpiť do vnútorných priestorov školy ( prevzatie chorého dieťaťa, úrazu) má na tvári rúško a ruky si pri vchode vydezinfikuje.
* Dodržuje upozornenia zverejnené piktogramami na vchodových dverách a v priestoroch školy.

V prípade podozrenia alebo potvrdenia výskytu ochorenia COVID-19 sa budeme riadiť pokynmi manuálu pod názvom Organizácia a podmienky výchovy a vzdelávania v základných školách pre školský rok 2020/2021 - **ORANŽOVÁ FÁZA a ČERVENÁ FÁZA.**

|  |
| --- |
| **Usmernenia vedenia školy pri otvorení školského roku 2020/2021** |

**Počas obdobia 2.9. – 14.9. nad rámec zelenej fázy škola:**

* Pri vstupe do školy sa vykonáva ranný filter.
* Žiaci prvého stupňa vstupujú do budovy školy cez hlavný vchod. Šatne sa nepoužívajú. Žiak sa prezuje a vrecúško s obuvou uloží na pripravené miesto pred kmeňovou triedou.
* Žiaci druhého stupňa vstupujú do budovy školy cez zadný vchod (vchod je označený č.2 II. stupeň). Šatne sa nepoužívajú. Žiak sa prezuje a vrecúško s obuvou uloží na pripravené miesto pred kmeňovou triedou.
* Všetci žiaci našej školy sú povinní od 3.9.2020 označiť svoj príchod dochádzkovým čipom.
* Neorganizujeme hromadné otvorenie školského roku za účasti rodičov s výnimkou prvého ročníka, ktoré sa realizuje v prváckej triede. Ostatné triedy majú otvorenie školského roku bez sprievodcov v triede.
* Žiaci prvého stupňa majú odporúčané nosiť rúška, ostatní žiaci povinne nosia rúško všade vo vnútorných priestoroch základnej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec nosí rúško alebo ochranný štít.
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy alebo mimo neho podľa podmienok školy a klimatických podmienok. Telesná výchova sa realizuje jedine v exteriéri.
* Telocvične, bazén a ostatné vnútorné priestory sa na šport do 20.9.2020 nevyužívajú.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. – 23. 9. 2020.
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a bude umiestnený do samostatnej izolačnej miestnosti. V tejto súvislosti budú kontaktovaní zákonní zástupcovia, ktorí ho bezodkladne vyzdvihnú.
* Organizačné pokyny k priebehu výchovno – vzdelávacieho procesu budú sprostredkované triednymi učiteľmi resp. vychovávateľkami ŠKD.
* **Všetci žiaci sú povinní dodržiavať pokyny a usmernenia zamestnancov školy.**

**ŠKD:**

 **Z dôvodu možného zvýšeného výskytu ochorenia COVID 19 v období od 2. 9. 2020 do 18. 9. 2020 a eliminácie jeho prenosu medzi žiakmi a zamestnancami našej školy, činnosť ŠKD bude v tomto období realizovaná v čase : od 7. 00 hod. – do 16.30 hod.**

 **Nechceme premiešavať skupiny žiakov z rôznych tried, žiaci od 7.00 hodiny idú rovno do svojej vlastnej triedy, v ktorej budú celý deň, až do odchodu domov z ŠKD v popoludňajších hodinách.**

 **Rozpis tried s číslom oddelenia na ktoré treba zazvoniť, si nájdete pri paneli zvončekov.**

 **Z tohto dôvodu Vás prosíme:**

* Posielať dieťa do školy od 7. 00 hod, resp. až na začiatok 1. vyučovacej hodiny /7.45 hod.
* Podľa možností v uvedenom období vyzdvihnúť dieťa z oddelenia ŠKD čo najskôr.
* Žiaci navštevujúci ŠKD v sprievode vychovávateľky, popr. učiteľky obedujú v školskej jedálni a dodržujú pravidlá stravovania, s ktorými sú oboznámení vopred a pokračujú vo výchovnej činnosti  ŠKD.
* Žiaci, ktorí končia vyučovanie a nenavštevujú ŠKD, odchádzajú dodržiavajúc všetky opatrenia v sprievode pedagóga na obed, následne domov.

**Stravovanie v školskej jedálni:**

* Obedy sa vydávajú v čase od 11:20 do 14:20 hod.
* Žiak musí by prihlásený na stravu /prihlášku na stravovanie nájdete na stránke školy
* Žiaci sa stravujú po triedach, triedy sa medzi sebou nepremiešavajú.
* Strava pre cudzích stravníkov zatiaľ poskytovaná nebude.
* Žiakom sa kompletný obed vydáva na táckach, deti si jedlo a pitie samé nedokladajú.
* Dezinfekcia stolov bude prebiehať priebežne po každej skupine.
* Odhlasovať zo stravy je potrebné 24 hod. vopred.

 Tento dokument sa vzťahuje na základné prevádzkové podmienky základných škôl po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich z  ďalších predpisov.

V prípade podozrenia alebo potvrdenia výskytu ochorenia COVID-19 sa budeme riadiť pokynmi manuálu pod názvom Organizácia a podmienky výchovy a vzdelávania v základných školách pre školský rok 2020/2021 - **ORANŽOVÁ FÁZA a ČERVENÁ FÁZA.**

## **Oranžová fáza**

### Základné odporúčania

Oranžová fáza nastáva v prípade podozrivého žiaka alebo zamestnanca z ochorenia COVID-19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na prípadnú červenú fázu. Odporúča sa preto mobilizácia skladových zásob OOPP a dezinfekčných opatrení.

Žiaka či zamestnanca môže určiť ako podozrivého jedine miestne príslušný RÚVZ alebo všeobecný lekár. V prípade, že:

1. mieste príslušný RÚVZ oznámi škole podozrenie výskytu ochorenia u žiaka alebo zamestnanca školy:
	* škola postupuje podľa nižšie uvedených krokov, čaká na pokyny a poskytuje plnú súčinnosť miestne príslušnému RÚVZ.
2. Zákonný zástupca alebo zamestnanec oznámi po indikácii všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19:
	* v prípade ak RÚVZ neskontaktuje školu do 24 hodín, tak škola kontaktuje miestne príslušné RÚVZ a informuje o podozrení u žiaka/zamestnanca.
	* škola následne postupuje podľa nižšie uvedených krokov, čaká na pokyny a poskytuje plnú súčinnosť miestne príslušnému RÚVZ.

Organizácia ŠvP a LV je možná len po odsúhlasení príslušným RÚVZ.

### Pri podozrení na ochorenie v prípade žiaka

Podozrivý žiak nenavštevuje školské zariadenie a škola do usmernenia príslušným RUVZ, alebo všeobecným lekárom žiaka (v prípade ak podozrenie na ochorenie vyslovil lekár), alebo výsledkov jeho RT-PCR testu vylúči zo školskej dochádzky úzke kontakty[[1]](#footnote-1) žiaka (napr. spolužiaci v triede).

Ak je podozrivý podrobený RT-PCR testu a výsledok je:

* negatívny, výučba sa obnovuje pre všetky vylúčené osoby. Podozrivého žiaka manažuje miestne príslušný RÚVZ, alebo všeobecný lekár pre deti a dorast ostatní žiaci prinesú vyhlásenie o bezinfekčnosti, podpísané zákonným zástupcom (dostupné aj na stránke školy)
* pozitívny, všetky vylúčené osoby ostávajú mimo výučby až do doby určenia postupu miestne príslušného RÚVZ. Ak takto doteraz neboli vylúčení žiaci celej triedy, preruší sa školská dochádzka na celú triedu až do doby určenia iného postupu miestne príslušným RÚVZ.
* ak sa potvrdí 2 a viac pozitívnych žiakov, prechádza sa do červenej fázy podľa usmernenia tohto materiálu.

### Pri podozrení na ochorenie v prípade pedagogického a odborného zamestnanca

Podozrivý pracovník nenavštevuje školské zariadenie a škola do usmernenia príslušným RUVZ, alebo všeobecným lekárom pracovníka (v prípade ak podozrenie na ochorenie vyslovil lekár), alebo výsledkov jeho RT-PCR testu vylúči zo školskej dochádzky jeho úzke kontakty (napr. napríklad kolegov zdieľajúcich jednu pracovnú miestnosť).

Ak je podozrivý podrobený RT-PCR testu a výsledok je:

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár, alebo RÚVZ, ktorí rozhodnú o návrate zamestnanca do pracovného procesu.
* pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa usmernenia tohto materiálu.

### Pri podozrení na ochorenie v prípade nepedagogického zamestnanca.

Podozrivý pracovník nenavštevuje školské zariadenie a škola do usmernenia príslušným RUVZ, alebo všeobecným lekárom pracovníka (v prípade ak podozrenie na ochorenie vyslovil lekár) alebo výsledkov jeho RT-PCR testu vylúči zo školskej dochádzky jeho úzke kontakty. V prípade zamestnanca stravovacieho zariadenia je nutné uzatvoriť zariadenie do určenia ďalšieho postupu miestne príslušného RÚVZ.

Ak je podozrivý podrobený RT-PCR testu a výsledok je:

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár, alebo  RÚVZ, ktorí rozhodnú o návrate zamestnanca do pracovného procesu
* pozitívny, informuje zamestnávateľa a situáciu ďalej manažuje miestne príslušný RÚVZ.
* ak sa potvrdí viac pozitívne testovaných zamestnancov prechádza sa do červenej fázy podľa usmernenia tohto materiálu.

### Pri podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy.

* Škola čaká na pokyny a poskytuje plnú súčinnosť miestne príslušnému RÚVZ.

## **Červená fáza**

### Základné odporúčania

Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými pracovníkmi alebo jedným pedagogickým pracovníkom alebo v prípade nariadenia ÚVZ SR.

Nad rámec opatrení zelenej a oranžovej fázy platia nasledovné:

### V prípade potvrdeného žiaka:

* Ak sa ochorenie COVID-19 potvrdí u 2 a viac žiakov, odporúčame prerušiť vyučovanie v triedach žiakov s potvrdeným ochorením COVID-19 a vylúčiť z vyučovacieho procesu ich úzke kontakty. Ďalej sa postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.
* Ak sa u niektorého z osôb vylúčených zo školského procesu objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.
* Po ukončení šetrenia miestne príslušného RÚVZ sa škola vracia do zelenej fázy.

### V prípade potvrdeného pedagogického alebo odborného zamestnanca

* Vylúčiť zo školského procesu osoby v úzkom kontakte daného zamestnanca. Ďalej sa postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika
* Ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

### V prípade potvrdeného nepedagogického pracovníka

* Vylúčiť zo školského procesu osoby v úzkom kontakte daného zamestnanca. Ďalej sa postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

### V prípade potvrdeného zákonného zástupcu alebo osoby v úzkom kontakte so žiakom alebo pracovníkom

* Škola čaká na pokyny a poskytuje plnú súčinnosť miestne príslušnému RÚVZ.

### Organizácia výchovno – vzdelávacieho procesu

Nad rámec opatrení zelenej a oranžovej fázy riaditeľ zváži po dohode s miestne príslušným RÚVZ:

* Žiakov prvého až piateho ročníka rozdelí riaditeľ základnej školy na triedy, v ktorých ich bude najviac 15. V prípade, ak nie je v možnostiach školy kapacitne zabezpečiť takúto veľkosť tried, tak platí nasledovné:
* Prezenčné vyučovanie prebieha u žiakov prvého až piateho ročníka.
* Vyučovanie žiakov druhého stupňa prebieha distančne.

Pre prezenčné vyučovanie nad rámec predchádzajúcej fázy platí:

* Vytvorená trieda sa nebude meniť, aj keď počet žiakov klesne, nebude dochádzať k migrácii žiakov medzi jednotlivými triedami.
* Metódy a obsah vzdelávacích a záujmových činností je nevyhnutné prispôsobiť zloženiu konkrétnej triedy, vzhľadom na vek žiakov a úroveň ich vedomostí, znalostí a zručností.

Pre školu bude nevyhnutné zmeniť organizáciu vyučovania (úprava rozvrhu, úprava vnútorného časového členenia vyučovacieho dňa) a brať do úvahy fakt, že časť žiakov sa vzdelávania v základnej škole nezúčastní. Z tohto dôvodu základné školy majú možnosť autonómne koncipovať štruktúru vyučovacieho dňa a takisto majú možnosť autonómne upraviť obsah a formu vzdelávania.

V tejto súvislosti upozorňujeme, že je v platnosti [Usmernenie ŠŠI](https://ucimenadialku.sk/usmernenia/inspekcia), podľa ktorého: „Štátna školská inšpekcia ubezpečuje, že si uvedomuje zložitosť situácie, v ktorej sa ocitli učitelia a riaditelia škôl, a preto je prirodzené, že bude rešpektovať všetky tie odchýlky od noriem (vrátane nastavenia špecifických režimov samotného vzdelávania po prípadnom plnom obnovení prevádzky škôl), ktoré upravujú oblasť výchovy a vzdelávania a ktoré boli vynútené súčasnou situáciou, pokiaľ negatívne nezasiahnu do základných práv detí a žiakov.“

Odporúčame, aby pre žiakov, ktorí sa nezúčastňujú vyučovacieho procesu, škola zabezpečila vzdelávanie tak, ako je to pri ich neprítomnosti v štandardnom režime napr. pri chorobe, resp. podľa svojich možností.

Základná škola neorganizuje spoločné akcie – besiedky a iné hromadné podujatia. Neodporúčame školám organizovať školy v prírode, lyžiarske kurzy a viacdňové školské výlety.

###  Opatrenia školy kvôli prevencii nákazy COVID-19

Nad rámec opatrení zelenej a oranžovej fázy:

* Pre žiakov zúčastňujúcich sa na prezenčnom vyučovaní nad rámec predchádzajúcej fázy platí:
	+ Pri vstupe do školy sa vykonáva ranný filter
	+ V prípade väčších škôl, a teda aj väčšieho počtu tried, odporúčame rozdeliť nástup do školy na niekoľko časových úsekov napr. od 7:30 hod do 8:30 hod v 10 min. intervaloch.
* Žiak nosí rúško všade vo vnútorných priestoroch základnej školy, vrátane svojej triedy v interných priestoroch školy
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec nosí rúško alebo ochranný štít vo všetkých priestoroch školy.
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy alebo mimo neho podľa podmienok školy a klimatických podmienok. Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci, ~~a~~ odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Dezinfekcia rúk musí byť zabezpečená v každej triede a učebni.
1. Úzke kontakty sú pre účely tohto dokumentu, v súlade s opatrením UVZ SR definované ako osoby, ktoré:

	* mali osobný kontakt s podozrivým prípadom COVID-19 do dvoch metrov dlhšie ako 15 minút,
	* mali fyzický kontakt s podozrivým prípadom COVID-19,
	* boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút
	* mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní),
	* sedeli vedľa podozrivého prípadu COVID-19, a to až do vzdialenosti do dvoch miest od podozrivého [↑](#footnote-ref-1)